ŽiTo v SÝPKE

TRH Sýpka
2025-09-20 08:00 - 12:00 (Europe/Bratislava) | ŽiTo v SÝPKE, Moravské Lieskové 734/1, Moravské Lieskové
Stretneme sa na trhu!
Pozývame vás na prvý lokálny potravinový TRH Sýpka, kde si nielen nakúpite tie najlepšie lokálne potraviny, ale aj strávite príjemné dopoludnie v kruhu komunity.
Príďte si užiť voňavú atmosféru ŽiTo v SÝPKE v Moravskom Lieskovom, ochutnať domáce dobroty, porozprávať sa s farmármi a objaviť nových pestovateľov a remeselníkov. Pri dobrej káve a raňajkách si môžete vymeniť recepty, zdieľať tipy na varenie a zažiť skutočný komunitný trh – taký, aký tu vždy patril.
Kedy? Sobota, 20. september 2025
Čas? 8:00 – 12:00
Kde? ŽiTo v SÝPKE, Moravské Lieskové
Vstup? Zadarmo
Tešíme sa, že vám predstavíme viac ako desať lokálnych pestovateľov a predajcov. Celý zoznam budeme uverejňovať postupne v podujatí.
Čo všetko na trhu nájdete?
domáce vajíčka priamo z dvora
pravý slovenský med
voňavý domáci chlieb a pečivo
ovocné mušty, sušené ovocie a zaváraniny
čerstvú listovú zeleninu
priesady zeleniny a byliniek
lokálne víno
Sprievodný program:
Domáce jedlo & káva – sadnite si s priateľmi a rodinou, vychutnajte si dobré raňajky a užite si pokojnú sobotu.
A pozor! Toto nebude len jednorazové podujatie – TRH Sýpka sa bude konať každý mesiac! Príďte si užiť dopoludnie plné vôní, chutí a príjemných stretnutí.
Tešíme sa na vás!
Podujatie vzniká pod vedením Slow Food Pressburg

Podporná skupina dojčenia
2025-09-19 10:00 - 11:00, 2025-08-19 10:00 - 11:00 | ŽiTo v SÝPKE, Moravské Lieskové 734/1, Moravské Lieskové
Rozbiehame podpornu skupinu dojčenia, ktorá je otvorená pre všetky ženy, ktoré majú záujem o podporu a zdieľanie skúseností pri dojčení a materstve.
Na úspešné dojčenie majú veľký vplyv chvíle tesne po pôrode, preto sú vítané aj tehotné.
Chceme vytvoriť miesto, kde sa budeme navzájom inšpirovať, motivovať a pomáhať si. Či už ste na začiatku svojej dojčiacej cesty, alebo už máte viac skúseností, naša skupina je tu pre vás.
Príďte, podeľte sa o svoje príbehy, nájdite podporu a odpovede na otázky v príjemnom a bezpečnom prostredí. Tešíme sa na každú z vás!
Kurz vedie laktačná poradkyňa Mgr. Lucia Gašparíková
kontakt: 0905 408 136

Filmové premietanie / KARAVAN
2025-09-18 17:00 - 20:00
Pozývame vás na premietanie česko-slovensko-talianskeho filmu Karavan od režisérky Zuzany Kirchnerovej.
O filme "KARAVAN"

Slnko, more, nemusieť nič. Pre štyridsaťpäťročnú Ester, ktorá sa roky neúnavne stará o syna Davida s mentálnym postihnutím, to znie ako sen. Prijíma preto pozvanie priateľov a vydáva sa za nimi do Talianska. V cudzom prostredí je však David nepredvídateľný, plný emócií a spôsobuje problémy. Ester nechce byť nikomu na ťarchu, a tak naštartuje starý odstavený karavan a vyrazí sama so synom na cestu naprieč Talianskom. Žiadny plán, žiadne povinnosti – len oni dvaja. Do ich života vpadne bezprostredná Zuza, pred ktorou môžu byť sami sebou. Vďaka nej si Ester uvedomí, že jej syn už nie je dieťa, a konečne nájde odvahu chcieť od života aj niečo pre seba. Film Karavan je poetická road movie o slobode, rôznych podobách lásky a o naliehavej túžbe konečne začať žiť, a nie len prežívať. (MFF Cinematik Piešťany)

Kedy? Štvrtok 18. 9. 2025 o 18:00 (dvere otvoríme o 17:00) Kde? ŽiTo v SÝPKE, Moravské Lieskové Vstupné: 6 € / 4 € (študenti, dôchodcovia, ZŤP)

Pomologická výstava Ovocná Halúzka
2025-09-16 14:00 - 2025-09-20 18:00 | ŽiTo v SÝPKE, Moravské Lieskové 734/1, Moravské Lieskové
Príďte objaviť (a ochutnať) druhy jabĺk a hrušiek, ktoré ste možno ešte nikdy nevideli.
Priatelia zo škôlky Biele Karpaty spolu s OZ > Ovocná Halúzka k nám prinesú desiatky odrôd. Zapojíte sa však aj vy – > prineste poklady zo svojho sadu či záhrady na určenie.
Vstup zdarma.

Sýpka na pomoc Ukrajine
2025-09-12 17:00 - 2025-09-13 21:00 | ŽiTo v SÝPKE, Moravské Lieskové 734/1, Moravské Lieskové
Sýpka na pomoc Ukrajine
Celý september v ŽiTo v SÝPKE spájame sily a pomáhame Ukrajine.
Spojili sme sa s neformálnou skupinou dobrovoľníkov Prievozník, ktorá vo svojom voľnom čase podporuje ukrajinské rodiny na Slovensku a posiela humanitárnu pomoc priamo na Ukrajinu. Na tejto výzve spolupracujeme aj s nezávislým dobrovoľníkom Alojzom Zwesperom, ktorý vozí pomoc vo vlastnej réžii od začiatku vojny, a s ukrajinskou organizáciou Christijanska Služba Volonteriv.
Spoločne sa nám podarilo získať sanitku, ktorá môže zachraňovať životy priamo na Ukrajine.
Potrebuje však opravu za 3000 €. Pomôžete nám ju vyzbierať?
Ako na to? Od 5. 9. môžete do priestorov Sýpky počas otváracích hodín (piatok a sobota, 9:00 – 18:00) prinášať trvanlivé potraviny a hygienické potreby.
Okrem toho sme sa rozhodli spraviť aj dvojdňovú benefičnú akciu Sýpka na pomoc Ukrajine.
Pridajte sa k nám, užite si krásny víkend v Sýpke a prispejte na dobrú vec. Veríme, že spoločne to dokážeme.
PIATOK 12.9.

✅ Celý deň od 9:00 : Zber jesenného a zimného oblečenia pre sobotný SWAP. Oblečenie, ktoré sa nevySWAPuje, zbierame pre humanitárne centrum v Ševčenkove, ktoré sa stará o starších ľudí, ženy a deti, ktorí ušli pred vojnou z Luhanska.

Zbierame IBA jesenné a zimné oblečenie, solídnu jesennú a zimnú obuv, spacáky, deky

✅ 17:30: Koncert Chris Ellys / chrisellys.bandcamp.com

Ako rapsód putujúci krajinou vypovedá svoje piesne prostredníctvom príbehov o zlomových momentoch svojej cesty, na ktorú sa vydal prvýkrát v roku 2016. Vo svojich príbehoch približuje okamihy skorého rána, čakajúc na nástupišti interpretuje momenty podnecujúce skúmanie, kontrolu vlastnej osobnosti a reality v ktorej sa nachádza. Jeho piesne oplývajú citlivými gitarovými vyhrávkami, kde sa svojim indie-folkovým prejavom snúbi chrapľavý barytón s pestrou paletou potulného rapsóda."

✅ 18:30: Slávnostný príchod sanitky + diskusia o jej ceste na Ukrajinu

Do areálu Sýpky privezieme sanitku, na ktorej opravu zbierame peniaze a ktorú pošleme frontovým medikom na Ukrajine. Sanitku si môžete zblízka prezrieť a následne si vypočuť príbehy od dobrovoľníkov, ktorí pomáhajú od začiatku vojny rôznymi aktivitami zmierniť utrpenie ľudí z Ukrajiny na Slovensku aj priamo v ich krajine. Našim hosťom bude dobrovoľník Alojz z Česka, ktorý zo Sýpky ide opäť na Ukrajinu s humanitárnou pomocou. Porozpráva vám z prvej ruky, ako to v krajine vyzerá, s čím sa potýkajú vojaci ale aj bežní ľudia.

✅ 20:00: Premietanie filmu: Čo ste urobili Rusom
Každý týždeň odchádza zo Slovenska na Ukrajinu 5 kamiónov s humanitárnou pomocou, ktorá sa tam vďaka pátrovi Vitalimu rozdistribuuje do miest, o ktorých nerozprávajú média. Pretože takých miest, ako je Buča, sú na Ukrajine teraz tisícky. Hlavným cieľom Depaulu je starostlivosť o bezdomovcov, no teraz sa z mnohých Ukrajincov stali bezdomovci, pretože domy im vypálili rakety. Karta sa obrátila. Teraz sa bezdomovci starajú o ľudí, ktorí zostali na ulici. Poznajú systém, ako funguje.https://www.csfd.sk/.../1341573-co-ste-urobili.../prehlad/

SOBOTA 13.9
✅ SWAP oblečenia

Oblečenie, ktoré sa neswapne na mieste darujeme humanitárnemu centru v Ševčenkove, ktoré sa stará o starších ľudí, ženy a deti, ktorí ušli pred vojnou z Luhanska.

✅ 10:00: Rozprávkanie

✅ 11:00: workshop Vyshivanky / Tradičná ukrajinská krojová výšivka - https://cs.wikipedia.org/wiki/Vy%C5%A1yvanka "

✅ 11:00: Koncert Olena Rusyn
Olena je učiteľkou ukrajinského jazyka a absolventkou umeleckej školy so zameraním na dejiny Ukrajiny a bola jednou zo sólistiek ľudového vokálneho súboru „Kupava“ a rozhodla sa propagovať ukrajinskú kultúru a pieseň. https://www.instagram.com/olena_rusyn_sing/

✅ 12:00 - 16:00" Priebežné aktivity pre deti:
- vozenie na sanitke v areáli Sýpky
- vozenie na koni v záhrade
- workshop korálkové náramky na terase
- kreslenie s prasiatkom na terase

✅ 13:00 - 15:00: Koncerty ukrajinských umelcov z regiónu
Olena Olyinik, Denis Mulyk, Olena Sokur, ktorých doplní Mišák Štramák

✅ 16:00: Jobusovky: Braňo Jobus číta rozprávky pre deti
Jobusovky je projekt Braňa Jobusa, v ktorom sa spájajú jeho dva svety – rozprávkový a hudobný. Spolu sa totižto krásne dopĺňajú.
https://branojobus.sk/

✅ 17:00: Diskusia o sanitke a Ukrajine s Braňom Jobusom
Braňo Jobus podporuje Ukrajinu dlhodobo, prvý krát hral pre Ukrajinu už v roku 2014 keď Rusko zabralo ukrajinský Krym. Neskôr bol s Michalom Kaščákom a jeho projektom Pohoda Loves Ukraine koncertovať priamo na bombardovanej Ukrajine, ako sám hovorí "Chceli sme priniesť aspoň trochu radosti, chvíľu normálnosti uprostred hrôzy."

✅ 18:00: Tombola

✅ 19:00: Benefičný koncert Daniel Špiner a Mila Medvedovska
Ukrajinská speváčka a pedagogička spevu Mila Medvedovska utiekla na Slovensko pred vojnou v roku 2022. So slovenským klaviristom a skladateľom Danielom Špinerom majú za sebou radu koncertov a krst prvého spoločného albumu Za dlaňou.
https://www.facebook.com/p/Mila-Medvedovska-a-Daniel-%C5%A0piner-100083213656360/ "
ℹ️ Program ešte dolaďujeme, drobné zmeny sú možné. Vstupné dobrovoľne odporúčané.

DIONIO na priamu podporu na opravu sanitky - https://donio.sk/posli-sanitku-na-ukrajinu

Rozprávkanie s prasiatkom
2025-09-06 08:00 - 11:00
Veselé a interaktívne rozprávkanie s prasiatkom pre deti aj dospelých. Príbehom sprevádza Juraj Bocian. Spoločne si vytvoríme vlastnú rozprávku a čo to si aj nakreslíme.
Dobrovoľný vstup.

TRH Sýpka
2025-08-23 08:00 - 12:00 | ŽiTo v SÝPKE, Moravské Lieskové 734/1, Moravské Lieskové
Stretneme sa na trhu!
Pozývame vás na prvý lokálny potravinový TRH Sýpka, kde si nielen nakúpite tie najlepšie lokálne potraviny, ale aj strávite príjemné dopoludnie v kruhu komunity.
Príďte si užiť voňavú atmosféru ŽiTo v SÝPKE v Moravskom Lieskovom, ochutnať domáce dobroty, porozprávať sa s farmármi a objaviť nových pestovateľov a remeselníkov. Pri dobrej káve a raňajkách si môžete vymeniť recepty, zdieľať tipy na varenie a zažiť skutočný komunitný trh – taký, aký tu vždy patril.
Kedy? Sobota, 23. augusta 2025
Čas? 8:00 – 12:00
Kde? ŽiTo v SÝPKE, Moravské Lieskové
Vstup? Zadarmo
Tešíme sa, že vám predstavíme viac ako desať lokálnych pestovateľov a predajcov. Celý zoznam budeme uverejňovať postupne v podujatí.
Čo všetko na trhu nájdete?
domáce vajíčka priamo z dvora
pravý slovenský med
voňavý domáci chlieb a pečivo
ovocné mušty, sušené ovocie a zaváraniny
čerstvú listovú zeleninu
priesady zeleniny a byliniek
lokálne víno
Sprievodný program:
Domáce jedlo & káva – sadnite si s priateľmi a rodinou, vychutnajte si dobré raňajky a užite si pokojnú sobotu.
A pozor! Toto nebude len jednorazové podujatie – TRH Sýpka sa bude konať každý mesiac! Príďte si užiť dopoludnie plné vôní, chutí a príjemných stretnutí.
Tešíme sa na vás!
Podujatie vzniká pod vedením Slow Food Pressburg

Víno na balíkoch
2025-08-22 17:00 - 22:00 | ŽiTo v SÝPKE, Moravské Lieskové 734/1, Moravské Lieskové
Víno na balíkoch v ŽiTo v SÝPKE
22. august | od 17:00 | vstup: 5 € (deti do 12 rokov zdarma)
Voňavý podvečer, balíky sena, pohár vína v ruke a pohoda v záhrade... Presne tak bude vyzerať večer Víno na balíkoch u nás v ŽiTo v SÝPKE!

Príďte si posedieť pod stromami, vychutnať si vína od Vinárstva Čachtické chotáre a Vinárstva Kutaj, zahryznúť si niečo chutné k tomu a oddýchnuť si v príjemnej spoločnosti. V ponuke budú aj pomazánky, mušt, pivo či možnosť vyskladať si vlastný piknikový kôš.

Po 20:00 (podľa svetla) si spoločne premietneme film Kavej – priamo pod holým nebom.A ak sa vám nebude chcieť ísť domov? Rozložte si stan či spacák – v sade sa dá aj prespať! Zobudíte sa rovno na TRH Sýpka.

Atmosféra ako z letného filmu – pokojná, voňavá, plná chutí a radosti zo života.
Podujatie organizujeme v spolupráci s obcou Moravské Lieskové.Tešíme sa na vás!

Sound Healing s Mirkou
2025-08-21 18:30 - 19:30 | ŽiTo v SÝPKE, Moravské Lieskové 734/1, Moravské Lieskové
Srdečne vás pozývame na skupinový Sound Healing v ŽiTo v SÝPKE v Moravskom Lieskovom, dňa 21 .8.2025 o 18:30 hod.
Sound Healingom sprevádza Miroslava Cagalová, certifikovaná zvuková terapeutka pod záštitou Sound Healing Slovakia. Kurzy absolvovala pod vedením Lucie Nosko.
Pri hraní používa nástroje v top kvalite, pretože aj na tom záleží, od značky Meinl Sonic Energy, ako napr. tibetské misky, gongy, krištáľové misky, zvonkohry a iné.
Sound healing prináša mnoho benefitov, napr.:
- uvoľňuje napätie, úzkosť, stres,
- zlepšuje trávenie, kvalitu spánku, kreativitu,
- uvoľňuje nervový systém,
- obnovuje prirodzený tok energie,
- podporuje prirodzenú regeneráciu buniek,
- pomáha spomaliť mozgové vlny a tým sa zvyšuje schopnosť byť v prítomnom okamihu,
- vytvára priestor pre väčšiu emočnú stabilitu a vnútorné uzdravenie.
Soundhealing nie je len hlboká relaxácia, ale je to aj cesta k sebe. K úľave, ktorú si naše telo zaslúži. Bez slov, úsilia, len vy a vibrácia, ktorá lieči.
Všetky odpovede, ktoré potrebujeme, máme vo svojom vnútri
Potrebujete si priniesť: karimatku, vodu. Pre ešte väčšie pohodlie si možete priniesť aj: deku, vankúš, masku na oči.
Čas hrania: 60min. Cena: 13€ na mieste
Rezervácia miesta (počet miest je obmedzený): 📞 0910 344 254 alebo správa cez: 🔺FB: Sound Healing s Mirkou 🔺IG: sound_healing_s_Mirkou

Kundalini Activation Process / KAP Intensive 90min
2025-08-10 11:00 - 13:00 | ŽiTo v SÝPKE, Moravské Lieskové 734/1, Moravské Lieskové
KAP (Kundalini Activation Process) je jemná, no intenzívna metóda aktivácie tvojej životnej energie a rozšírenia vedomia. Počas aktivácie dochádza k priamemu prenosu energie a neduálnych stavov vedomia, ktoré môžu podporiť tvoj proces sebaspoznania, uvoľnenia a návratu k prirodzenému prúdeniu energie v tele.
90min. 6-8 facilitátoriek - vhodný pre každého, kto cíti volanie. Ide o hlboký a transformačný zážitok, ale energia je inteligentná a bezpečná, bude sa diať iba to, na čo si vnútorne pripravená/ý.
Viac informácií na https://services.bookio.com/kap-by-lena/widget?lang=sk

Hudobný koncert: ENIESA
2025-08-09 18:00 - 20:00 | ŽiTo v SÝPKE, Moravské Lieskové 734/1, Moravské Lieskové
ENIESA v ŽiTo v SÝPKE
Leto ožíva koncertami v Moravskom Lieskovom.
Eniesa je slovenská hudobníčka, speváčka a autorka, ktorá prepája hudobné aj obrazové svety. Okrem hudby do filmov, divadiel, či multižánrových predstavení, má na konte už šesť autorských albumov, plných hostí zo Slovenska aj zo sveta. Najväčší úspech zaznamenala jej spolupráca s frontmanom kapely Čechomor, Frantou Černým, s ktorým spoločne vytvorili nu-folkový album Jablko. Za zmienku ale určite stojí aj predposledný country album Arya´s, na ktorom môžete počuť americkú bluesovú legendu na ústnu harmoniku Billa Barretta, speváka Aarona Brooksa, či gospelového hammondistu Yaahna Huntera.
Jej najnovšia tvorba vyšla na jeseň 2024 pod názvom Efarmosa. Je to pesničkársky album plný duetov s českými a slovenskými interpretmi (Martin Geišberg, Ivana Mer, Ondřej Kavan,...). Texty v slovenčine a češtine prenášajú do svetov a planét v nás, na ktoré sme možno už zabudli. Hudba albumu Efarmosa tvorí aj rovnomenné Eniesine multižánrové predstavenie o vode, láske a slobode plné tanca, akrobacia, projekcie

Deti do 12 rokov majú vstup zdarma.

Sound Healing s Mirkou
2025-08-08 18:30 - 19:00 | ŽiTo v SÝPKE, Moravské Lieskové 734/1, Moravské Lieskové
Srdečne vás pozývame na skupinový Sound Healing v ŽiTo v SÝPKE v Moravskom Lieskovom, dňa 8.8.2025 o 18:30 hod.
Sound Healingom sprevádza Miroslava Cagalová, certifikovaná zvuková terapeutka pod záštitou Sound Healing Slovakia. Kurzy absolvovala pod vedením Lucie Nosko.
Pri hraní používa nástroje v top kvalite, pretože aj na tom záleží, od značky Meinl Sonic Energy, ako napr. tibetské misky, gongy, krištáľové misky, zvonkohry a iné.
Sound healing prináša mnoho benefitov, napr.:
- uvoľňuje napätie, úzkosť, stres,
- zlepšuje trávenie, kvalitu spánku, kreativitu,
- uvoľňuje nervový systém,
- obnovuje prirodzený tok energie,
- podporuje prirodzenú regeneráciu buniek,
- pomáha spomaliť mozgové vlny a tým sa zvyšuje schopnosť byť v prítomnom okamihu,
- vytvára priestor pre väčšiu emočnú stabilitu a vnútorné uzdravenie.
Soundhealing nie je len hlboká relaxácia, ale je to aj cesta k sebe. K úľave, ktorú si naše telo zaslúži. Bez slov, úsilia, len vy a vibrácia, ktorá lieči.
Všetky odpovede, ktoré potrebujeme, máme vo svojom vnútri
Potrebujete si priniesť: karimatku, vodu. Pre ešte väčšie pohodlie si možete priniesť aj: deku, vankúš, masku na oči.
Čas hrania: 60min. Cena: 13€ na mieste
Rezervácia miesta (počet miest je obmedzený): 📞 0910 344 254 alebo správa cez: 🔺FB: Sound Healing s Mirkou 🔺IG: sound_healing_s_Mirkou

Koncert Formidable Vegetable
2025-07-30 20:00 - 22:00, 2025-07-05 08:00 - 17:00 | ŽiTo v SÝPKE, Moravské Lieskové 734/1, Moravské Lieskové
V rámci Permakultúrnej Konvergencie Resilience 2025 k nám do ŽiTo v SÝPKE príde austrálska kapela Formidable Vegetable, ktorá okrem nášho krásneho priestoru v Moravskom Lieskovom tento rok odohrá koncert napríklad aj na Glastonbury Festivale.
Vďaka Resilience 2025 je tento koncert prístupný pre širokú verejnosť.

Kapela pochádza z mesta Fremantle v Austrálii.

Formidable Vegetable je zrejme jediná kapela na svete, ktorá dokáže spraviť tanečnú zábavu z takých tém, ako je pestovanie zeleniny, chov sliepok či kompostovanie – a to všetko zabalené vo funky tanečných rytmoch.

Predpredaj lístkov za 17 EUR: https://tootoot.fm/sk/events/6866dee45205a044bc5ab874
Predaj na mieste: 20 EUR.

Vypočuť si môžete od nich napríklad: https://www.youtube.com/watch?v=adoBoIwwxFo

Workshop: Záhony Rozuma s Volodymyrom Rozumom
2025-07-30 16:00 - 18:00 | ŽiTo v SÝPKE, Moravské Lieskové 734/1, Moravské Lieskové
V rámci Permakultúrnej Konvergencie Resilience 2025 máme u nás v ŽiTo v SÝPKE možnosť absolvovať workshop: Záhony Rozuma s Volodymyrom Rozumom
Cena na mieste: 20 EUR.
Od človeka, ktorý dal meno celej metóde – príď si po múdrosť priamo k zdroju.
Dôvody, prečo si vybrať práve záhony Rozuma:
– Prírodná regenerácia pôdy (úrodná pôda už po jednej sezóne)
– Nízka náročnosť, veľký efekt (bez ťažkej techniky vzniká prostredie podobné lesnej pôde)
– Trvalo udržateľné pestovanie (záhony vytvárajú živý a odolný ekosystém)
O konvergencii – https://resilience2025.skolapermakultury.sk/#home

Permakultúrna Konvergencia Resilience 2025
2025-07-28 00:00 - 2025-08-01 23:59 | ŽiTo v SÝPKE, Moravské Lieskové 734/1, Moravské Lieskové
Pozývame vás na stredoeurópsku permakultúrnu konvergenciu na tému ODOLNOSŤ
Hlavné témy Konvergencie:
*Odolnosť krajiny a možnosti jej regenerácie
*Odolnosť a adaptácia človeka v čase environmentálnej a geopolitickej krízy
*Umenie ako nástroj ľudskej odolnosti
Naše poslanie
Podujatie je v konečnom dôsledku oveľa viac ako len učenie:
*Ide o prežívanie zmyslu pre komunitu, empatiu a porozumenie, dokonca aj zoči-voči rozdielnym názorom.
*Prostredníctvom zážitkových aktivít, hier, umeleckých a remeselných workshopov získajú účastníci hlboké pochopenie toho, ako možno pestovať odolnosť v mentálnej aj fyzickej dimenzii.
*Táto skúsenosť im umožňuje rozvíjať praktické stratégie na zvládanie ťažkých chvíľ v ich osobnom živote.
*Výsledkom je, že konvergencia podporuje pocit bezpečia, spolupatričnosti a spoločného účelu a ponúka pevný základ pre jednotlivcov, aby rástli, prosperovali a podporovali sa navzájom na ich prebiehajúcich cestách.
Tešíme sa na vás.

Viac info a predpredaj lístkov: https://resilience2025.skolapermakultury.sk/#home

Sobotná júlová SÝPKA
2025-07-26 09:00 - 18:00 | ŽiTo v SÝPKE, Moravské Lieskové 734/1, Moravské Lieskové
Príďte si užiť deň plný tvorenia, inšpirácie a dobrej nálady. Náš priestor pre vás bude otvorený od 9:00 do 18:00.
Na čo sa tešiť 26. júla?
10:00 - Workshop PÁRAČKY s PRIMÁT
Spolu s kreatívnym kolektívom PRIMÁT sme pre vás pripravili niečo špeciálne - PÁRAČKY. Naučíte sa základy linorytu, trochu si zašpiníte ruky a veľa sa porozprávame - o umení, o tvorbe, aj len tak. Príspevok na workshop: 20 €.
16:00 – Interaktívne čítanie s Bocianom
Pre malých aj veľkých máme rozprávkovú chuťovku - Juraj Bocian nám porozpráva príbeh o jednom prasiatku, ktoré sa zatúlalo… až do iných rozprávok! Ako to celé dopadne? Príďte to zistiť!
Počas dňa sa na vás teší aj Katka Belišová z Atelier ALT s jej plenérom a otvoreným ateliérom. Dobrovoľný poplatok za plenér a ateliér.
Počas celého dňa bude otvorená aj kaviareň a budete si môcť dať aj niečo dobré pod zub a prístupné budú aj výstavy Laboratórium farieb a Nebojím sa strachu.

Degustačná vegetariánska večera pod holým nebom
2025-07-25 18:30 - 21:00 | ŽiTo v SÝPKE, Moravské Lieskové 734/1, Moravské Lieskové
KAPACITA NAPLNENÁ!

Poďte si s nami sadnúť za dlhý stôl pod holým nebom a zažiť večer plný chutí, vôní a priateľskej atmosféry. Priatelia z Oleamo a KraftRoots pripravia výnimočnú vegetariánsku degustačnú večeru, po ktorej budete odchádzať s úsmevom a plným srdcom. V cene je jedlo, víno aj limo.
Cena: 29 EUR / osoba

Prosíme, v prípade záujmu nám dajte vedieť cez info@zitovsypke.sk, miesta máme obmedzené.

TRH Sýpka
2025-07-19 08:00 - 12:00 | ŽiTo v SÝPKE, Moravské Lieskové 734/1, Moravské Lieskové
Stretneme sa na trhu!
Pozývame vás na prvý lokálny potravinový TRH Sýpka, kde si nielen nakúpite tie najlepšie lokálne potraviny, ale aj strávite príjemné dopoludnie v kruhu komunity.
Príďte si užiť voňavú atmosféru ŽiTo v SÝPKE v Moravskom Lieskovom, ochutnať domáce dobroty, porozprávať sa s farmármi a objaviť nových pestovateľov a remeselníkov. Pri dobrej káve a raňajkách si môžete vymeniť recepty, zdieľať tipy na varenie a zažiť skutočný komunitný trh – taký, aký tu vždy patril.
Kedy? Sobota, 19. júla 2025
Čas? 8:00 – 12:00
Kde? ŽiTo v SÝPKE, Moravské Lieskové
Vstup? Zadarmo
Tešíme sa, že vám predstavíme viac ako desať lokálnych pestovateľov a predajcov. Celý zoznam budeme uverejňovať postupne v podujatí.
Čo všetko na trhu nájdete?
domáce vajíčka priamo z dvora
pravý slovenský med
voňavý domáci chlieb a pečivo
ovocné mušty, sušené ovocie a zaváraniny
čerstvú listovú zeleninu
priesady zeleniny a byliniek
lokálne víno
Sprievodný program:
Tradičné košikárske remeslo – sledujte majstra košikára pri práci a odneste si krásny ručne pletený košík.
Domáce jedlo & káva – sadnite si s priateľmi a rodinou, vychutnajte si dobré raňajky a užite si pokojnú sobotu.
A pozor! Toto nebude len jednorazové podujatie – TRH Sýpka sa bude konať každý mesiac! Príďte si užiť dopoludnie plné vôní, chutí a príjemných stretnutí.
Tešíme sa na vás!
Podujatie vzniká pod vedením Slow Food Pressburg

Diskusia "Nie je škola ako škola"
2025-07-10 17:00 - 19:00
Nie je škola ako škola
Stretnime sa 2x a porozprávajme sa spoločne o vznikajúcej vzdelávacej skupine ŽivoLes.
Na všetky dotazy odpovie Veronika Dingová.
Vítaní sú aj noví záujemci.
web: www.zivoles.sk
Diskusia pre rodičov, ktorí hľadajú inú cestu vzdelávania pre svoje dieťa.
Zvažujete alternatívu ku klasickej škole?
Láka vás vzdelávacia skupinka alebo učenie doma, ale máte veľa otázok?
Táto diskusia je pre vás.
Spoločne sa pozrieme na to, ako môže vyzerať učenie, ktoré rešpektuje potreby dieťaťa aj rodiča.
Veronika Dingová – pedagogička a zakladateľka vzdelávacej skupinky Letorasty
→ porozpráva o radosti, praxi a realite skupinového vzdelávania. Predstaví vznikajúci projekt ŽivoLes.
Predstavíme vám aj vznikajúcu vzdelávaciu skupinku v Moravskom Lieskovom –
ako bude fungovať, aký bude denný rytmus a čo s kmeňovou školou.
ŽiTo v SÝPKE, Moravské Lieskové
Vstup voľný.
Tešíme sa na vás a vaše otázky!

Filmové premietanie / Fanfáry, prosím!
2025-06-19 18:00 - 20:00 | ŽiTo v SÝPKE, Moravské Lieskové 734/1, Moravské Lieskové
Pozývame vás na premietanie filmu „Fanfáry, prosím!“ od francúzskeho režiséra Emmanuela Courcola. Courcol je známy tým, že sa vo svojej tvorbe venuje spoločensky angažovaným témam, často spojeným s ľudskosťou, sociálnou spravodlivosťou a nádejou. Jeho filmy sa vyznačujú citlivým rozprávaním a silnými postavami.
O filme „Fanfáry, prosím!“
Thibaut je medzinárodne uznávaný dirigent pochádzajúci z prominentnej rodiny. Keď sa za nezvyčajných okolností dozvie, že bol adoptovaný, objaví aj existenciu mladšieho brata Jimmyho. Ten žije v malom meste na severe Francúzska, pracuje v školskej jedálni a hrá na trombón v miestnom orchestri.
Thibaut v ňom rýchlo rozpozná výnimočný hudobný talent a rozhodne sa napraviť krivdu osudu. Spoločne sa vydávajú na cestu poznania, zmierenia a hudby, ktorá ich zbližuje.
Film uvádzaný na festivale v Cannes prináša citlivý a zároveň humorný príbeh o dvoch bratoch, ktorých spojí spoločná vášeň.
Kedy? Štvrtok 19. 6. 2025 o 18:00 (dvere otvoríme o 17:00)
Kde? ŽiTo v SÝPKE, Moravské Lieskové
Vstupné: 6 € / 4 € (študenti, dôchodcovia, ZŤP)

Divadelné predstavenie Všetky rieky
2025-06-13 19:30 - 22:00 | ŽiTo v SÝPKE, Moravské Lieskové 734/1, Moravské Lieskové
Sprievodné podujatie Festivalu židovskej kultúry HaNahar
Všetky rieky je dojímavé divadelné spracovanie románu izraelskej autorky Dorit Rabinjanovej, ktorý odkrýva krehkú rovnováhu medzi láskou, identitou a spoločenskými predsudkami.
V New Yorku sa stretávajú dvaja mladí ľudia z rozdielnych svetov — izraelská študentka Liat a palestínsky maliar Hilmí. Ich láska je čistá, silná a osudová, no zároveň neustále konfrontovaná so spoločenskými, rodinnými a politickými rozdielmi, ktoré formujú ich životy.
Divadelné spracovanie citlivo skúma, do akej miery dokážeme nasledovať hlas svojho srdca v situáciách, kde sa lojalita k vlastnému národu a rodine stáva skúškou osobnej integrity.
Predstavenie je súčasťou sprievodného programu Festivalu židovskej kultúry HaNahar, ktorý kladie dôraz na spomínanie, prepájanie a otváranie dialógu medzi generáciami, kultúrami a regiónmi.
Vstupné: 12 € na mieste / 11 € v predpredaji
Predpredaj: https://tootoot.fm/sk/events/681c63d0b84f6fdb06d1383a

Tvorivý tím:
Autor: Dorit Rabinjanová
Preklad: Lenka Bukovská
Réžia a dramaturgia: Marica Šišková
Hudba: Mária Volárová, Ivan Kudrna
Účinkujú: Alexandra Zeleňáková, Ivan Černuško
O Festivale židovskej kultúry HaNahar
Novomestský Festival židovskej kultúry, ktorý sa od roku 2025 predstavuje pod novým názvom HaNahar – HaMeached („Rieka, ktorá spája“), si napriek svojej krátkej existencii vydobyl významné miesto na kultúrnej mape Slovenska.
Festival už dávno prerástol hranice mesta a okresu, rozširuje svoje pôsobenie do viacerých slovenských miest a v roku 2026 sa stane súčasťou programu Európskeho hlavného mesta kultúry Trenčín 2026 v oblasti regionálnej spolupráce.
Symbolickým a skutočným spájajúcim prvkom festivalu je rieka Váh — tok, ktorý pretína veľkú časť Slovenska a nesie v sebe symboliku plynutia času, obnovy a života.
Festival HaNahar vytvára priestor na spomínanie, pripomínanie, varovanie, ale najmä na stretnutia, rozhovory a prepájanie ľudí — tak ako rieka spája kraje, mestá a obce. Každoročne sem prichádzajú návštevníci nielen zo Slovenska, ale aj zo zahraničia, aby si oživili spomienky na miesta, kde vyrastali oni alebo ich predkovia.
Festival trvá od 8. do 22. júna 2025 a jeho poslaním je, aby jeho „tok“ zostal živý, plynulý a prinášal mnoho inšpiratívnych stretnutí.

VOPZ – Víkend otvorených parkov a záhrad
2025-06-07 10:00 - 2025-06-08 19:00 | ŽiTo v SÝPKE, Moravské Lieskové 734/1, Moravské Lieskové
XVII. ročník kultúrno-vzdelávacieho podujatia Víkend otvorených parkov a záhrad, ktorý sa uskutoční aj v priestoroch ŽiTo v SÝPKE počas celého víkendu. Témou tohto roku je Kameň v záhrade.
Vstup do celej záhrady ako aj na sprievodné podujatia ŽiTo v SÝPKE ZADARMO.
Vstup do záhrady od 10:00
Program:
7. 6 (sobota) a 8.6 (nedeľa) – 10:30 a 14:30 – komentovaná prehliadka okolo ovocného sadu
7. 6 – 16:00 – Dievča bez hranostaja – tvorivé čítanie pre deti
8. 6 – 17:00 Koncert Nanyho Hudáka & SHZ / vstup 12€ na mieste | 10€ predpredaj (https://tootoot.fm/sk/events/683619e5c82b8a71e59da87e)
Sprievodné podujatia:
piknik v sade | kamenné bludisko | detské hry a exteriérové ihrisko | hľadanie pamätných kameňov v areáli | maľovanie na kamene | pečenie placiek na kameni | turnaj v PUKECI I tvorivý ateliér ALT s Katarínou Belišovou | SWAP rastlín a kameňov | workshop kamenného základu pod ohnisko | certifikovaná prírodná záhrada | ovocný sad

12 týždňový kurz kresby pravou hemisférou
2025-04-01 08:00 - 2025-06-18 17:00
Kurz kresby pravou hemisférou je ideálnou príležitosťou, ako si dopriať čas pre seba, ponoriť sa do kreativity a zistiť, že kreslenie je predovšetkým o radosti z procesu.
Kurz je e určený pre všetkých, ktorí si myslia, že nevedia kresliť – ale v skutočnosti len nepoznajú správnu techniku! Pomocou špeciálnych cvičení sa naučíte vnímať tvary, svetlo a tiene inak, aktivovať pravú hemisféru mozgu a uvoľniť svoju kreativitu.
Čo získate?
– Naučíte sa kresliť presnejšie a realistickejšie
– Zlepšíte svoje vnímanie detailov a proporcií
– Objavíte nový spôsob, ako sa uvoľniť a sústrediť
– Zistíte, že kreslenie je pre každého – stačí správny prístup!
Kurz prebieha v uvoľnenej atmosfére v malých skupinách. Nezáleží na predchádzajúcich skúsenostiach – stačí chuť skúsiť niečo nové! ✨
Začíname 1. 4. 2025
Kedy?
– Každý utorok a štvrtok | 16:00 – 19:00
– Dĺžka kurzu: 12 sedení (možnosť prihlásiť sa aj na jednotlivé lekcie)
– Cena: 35€ / sedenie
Kapacita: Max. 6 ľudí v jednej skupine, dokopy 12 účastníkov
Prihláška: https://bit.ly/4kvSmL7
Kontakt: 0918 597 293 | fb @AtelierAlt | katarinabelisova@gmail.com
O ateliéri ALT
Ateliér ALT je miesto, kde sa tvorí s radosťou a pre radosť. Je to slobodný priestor otvorený pre všetkých, ktorí majú chuť objavovať krásu v tvorbe. Venujeme sa individuálnemu vedeniu výtvarných činností, organizujeme skupinové workshopy, tvoríme handmade produkty a podporujeme ľudí so zdravotným znevýhodnením, aby sa mohli plnohodnotne zapojiť do kreatívnej spoločnosti. Veríme, že umenie dokáže prepájať a búrať bariéry.
35€sedenie (3 hodiny)
